পেছাদাৰী মল্লযোদ্ধা আৰু ৱৰ্ল্ড ৰেছলিং এণ্টাৰটেইনমেণ্ট (WWE)ৰ তাৰকা দলিপ সিং ৰাণা ওৰফে দ্য গ্ৰেট খালিয়ে আজি বিজেপিত যোগদান কৰে।
আজি পুৱাৰ ভাগত খালি দিল্লীস্থিত বিজেপিৰ মুখ্য কাৰ্যালয়ত উপস্থিত হয় আৰু দুপৰীয়া ১ বজাত এক অনুষ্ঠানত তেওঁক দলত আনুষ্ঠানিকভাৱে স্বাগতম জনোৱা হৈছিল।
২০০৬ চনত WWE ত আত্মপ্ৰকাশ কৰা এজন পেছাদাৰী মল্লযোদ্ধা হিচাপে খালিয়ে ২০০৭ চনত বিশ্ব হেভিৱেট চেম্পিয়নশ্বিপ খিতাপ অৰ্জন কৰিছিল।
WWE ৰ ইতিহাসৰ কেইবাজনো কিংবদন্তী তাৰকাক পৰাস্ত কৰি চমক সৃষ্টি কৰা খালিক ২০২১ চনত WWE ৰ হল অৱ ফেমত অন্তৰ্ভূক্ত কৰা হৈছিল।
WWE ত সফলতাৰ পাছত গ্ৰেট খালীয়ে মেকগ্ৰুবাৰ, গেট স্মাৰ্ট আৰু এডাম চেণ্ডলাৰ অভিনীত দ্য লংগেষ্ট য়াৰ্ডৰ দৰে কেইবাখনো হলিউড চলচ্চিত্ৰত অভিনয় কৰিছিল। বলিউদতো ভূমুকি মৰা খালিয়ে ৰিয়েলিটি শ্ব' বিগ বছতো অংশ লৈছিল।
WWE ৰ পৰা অৱসৰ লোৱাৰ পিছত খালিয়ে কণ্টিনেণ্টেল ৰেষ্টলিং এণ্টাৰটেইনমেণ্ট নামৰ এক ভাৰতীয় পেছাদাৰী কুস্তি প্ৰচাৰ আৰু প্ৰশিক্ষণ একাডেমী মুকলি কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
